Malaikat - Wikipèdia bahsa Acèh, ènsiklopèdia bibeuëh Wiki Basa Acèh 2022 - Study in China\nMalaikat (bahsa Arab: ملاءكة‎) nyan salah saboh bagoë peuneujeuët Allah ta'ala. Malaikat neupeujeuët lé Allah Ta'ala nibak nur, yakni cahya. Sabab nyankeuh geupeunan malaikat ngön Ajsaam Nuuraaniyah (bahsa Arab: أجسام نورانية‎). Malaikat jeuët geupeurupa droëgeuh mumacam rupa ngön beuntuk. Ék geupubuët peukara nyang han ék jipubuët lé manusia. Mandum malaikat nyan hana tom geubantah peurintah Allah ta'ala, hana pajôh makanan, hana jép ië. Hana meukawén, kön agam kön inöng.\nMeukeusud meuiman keu malaikat Allah beu yakin ngon patéh nyang bahwa malaikat nyan na. Cukôp na le malaikat nyang neupeujeuët lé Allah, na nyang di langèt, na nyang di bumoë, na nyang tugaih malam na nyang tugaih uroë. Na geukheun Malaikat Hafazhah (bahsa Arab: حفظة‎), na geupeunan Malaikat Rahmat (bahsa Arab: رحمة‎), na cit Malaikat 'Adzab (bahsa Arab: عذب‎‎).\nLam kawan le malaikat nyan, na siplôh droë malaikat nyang wajéb taturi lé geutanyoë hamba, malaikat siplôh nyan nakeuh:\nMalaikat Jibril (bahsa Arab: جبريل‎), tugaihgeuh geupeutrôn wahyu.\nMalaikat Mika'il (bahsa Arab: مكأيل‎), tugaihgeuh geuatô masalah raseuki keu makhluk, geuatô trôn ujeuën atawa la'én nibak nyan.\nMalaikat Israfil (bahsa Arab: إسرافيل‎), meutugaih seubagoë nyang yup sangkakala bak watèë kiyamat teuka.\nMalaikat Izrail (bahsa Arab: ‎), tugaih gopnyan tarék nyaw'ong makhluk nyang meunyaw'ong.\nMalaikat Raqib (bahsa Arab: ‎), nyang tuléh amay hamba nyang gèt-gèt.\nMalaikat Atid (bahsa Arab: ‎), nyang tuléh amay hamba nyang brôk-brôk.\nMalaikat Mungkar (bahsa Arab: ‎) nyang su'euë atawa nyang paréksa lam kubu.\nMalaikat Nakir (bahsa Arab: ‎), buëtgeuh saban lagèë malaikat Mungkar.\nMalaikat Malik Zabaniyah (bahsa Arab: ‎), gop nyan nakeuh nyang kaway nuraka.\nMalaikat Ridwan (bahsa Arab: ‎), tugaihgeuh jaga syuruga.\nWikimedia Commons na mèdia nyang na meupawôt ngön: Angels\nGeurumpök nibak "https:https://www.duhoctrungquoc.vn/wiki/index.php?lang=ace&q=Malaikat&oldid=112842"\nTerakhir diubah pada 9 Buleuen Lhèe 2019, pukul 06.08\nÔn nyoe seuneulheueh geupeusaneut bak 9 Buleuen Lhèe 2019, poh 06.08.